tomron87/hebrew-wikipedia-sentences-corpus huggingface dataset:
לדעתו היה צורך בחברת סרטים מרכזית אשר תרכז בידה את כל הקשור בסרטי הראינוע, הפקה, הפצה, ואף הבעלות באולמות.
מתוך מטרה זו הוכרז ב-18 בדצמבר 1917 בברלין על הקמת UFA, כאשר השותפים בהקמתה, מלבד ממשלת גרמניה, היו גם הבנק הלאומי הגרמני, דויטשה בנק, ובראש חבר המנהלים של החברה הועמד נשיא הדויטשה בנק, אמיל גיאורג פון שטראוס.
ההון הראשוני של החברה הועמד על 7 מיליוני מארק.
החברה נוצרה מאיחוד של כמה וכמה אולפני ראינוע קיימים שפעלו בגרמניה, ובהם נורידסק ודקלה-ביוסקופ.
מכיוון שגרמניה נותקה למעשה בימי המלחמה מייבוא של סרטים מהמדינות הלוחמות בה, ביניהן ענקי הראינוע ארצות הברית וצרפת, החלה החברה החדשה את פעולתה בתנאים אידיאליים.
לאחר שביתת הנשק וסיום המלחמה, נרכשו מניותיה של UFA על ידי ה"דויטשה בנק" אך החברה נהנתה עדיין ממעמד חצי רשמי.
בעליה הקודמים של חברת דקלה, המפיק אריך פומר הפיק את יצירת הסרט האקספרסיוניסטי "הקבינט של ד"ר קליגרי" (1919) אשר החל גל של קולנוע אקספרסיוניסטי גרמני שנחשב לסגנון חשוב ומוביל בעולם כולו.
הצלחתו המסחרית והביקורתית של הסרט הביאה לשגשוג האולפנים.
באותה השנה פתחה UFA את האולם המפואר "UFA-Palast am Zoo" בברלין.
בשנת 1921 הופרטה החברה, ובשנת 1923 הועמד פומר בראשה.
UFA הפכה לכוח מוביל בתעשייה הגרמנית שייצרה כ-600 סרטים בשנה, ומשכה לאולמות מיליון צופים מדי יום.
בעידן הראינוע, כאשר ניתן היה להתאים בקלות סרטים מארצות שונות, ללא מכשול השפה, UFA שימשה כמתחרה בשוק העולמי לסרטים מתוצרת הוליווד.
בשנות הזוהר של החברה הפיצה החברה וייצאה סרטי ראינוע רבים, מוצלחים, חדשניים ורבי המצאה.
רק כ-10% מן הסרטים שיוצרו באולפנים עדיין קיימים.
במאים מפורסמים שעבדו באולפני UFA היו פריץ לאנג, פרידריך וילהלם מורנאו, ארנסט לוביטש ואחרים, אשר יצרו יצירות כ"מטרופוליס", "M", ו"המלאך הכחול" סרטה המדבר הראשון של הכוכבת מרלן דיטריך.
בין הכוכבים שקידמה החברה היו השחקנים אמיל יאנינגס, פולה נגרי, קונרד ויידט ורבים אחרים.
בנוסף לסרטי האקספרסיוניזם הגרמני, הפיקה UFA "סרטי הרים" (Bergfilm), ז'אנר גרמני ייחודי אשר הילל ושיבח את טיפוס ההרים.
סרטים כ"ההר הקדוש" (1926) ו"אקסטזה לבנה" (1931) זכו לפופולריות רבה, והציגו לקהל הצופים את השחקנית הצעירה לני ריפנשטאהל.
החברה נקלעה למשבר כספי בשנת 1927, לא מעט בשל כישלון סרטו של לאנג "מטרופוליס" שהפקתו הייתה היקרה ביותר עד אז, ועלתה לאולפנים חמישה מיליון מארק.
את החברה הציל איל ההון אלפרד הוגנברג, הקשור למפעלי קרופ, חברה תעשייתית אשר הייתה מראשי התומכים בנאציזם.
על אף שהחברה המשיכה לייצר סרטי איכות (ובהם "המלאך הכחול"), משנה זו ואילך נטתה יותר ליצור תעמולה לאומנית.
בשנת 1928 הוחלף פומר בארנסט הוגו קורל.
לאחר עליית הנאצים לשלטון בשנת 1933 שלט בUFA שר התעמולה יוזף גבלס.
במאים כפריץ לאנג, אשר היו מזוהים עם החברה, נאלצו להימלט מגרמניה.
רבים מהם מצאו פרנסתם בהוליווד.
החברה, אשר מזה שנים שלטו בה תומכי הנאצים, לא נאלצה להתאמץ על מנת להתאים עצמה למשטר החדש.
פעולותיה מזה זמן רב היו מותאמות לרוחם של הנאצים.
בתמורה לנאמנותו מונה הוגנברג לשר הכלכלה הגרמני בקיץ 1933, אם כי בשל סכסוך עם אדולף היטלר פוטר לאחר שישה חודשים.
במהלך שנות ה-30 הפיקה UFA סרטים מוזיקליים קלילים, לצד תעמולה אנטישמית בוטה.
בשנת 1937 רכשה המפלגה הנאצית, באמצעות חברת החזקות, 72% ממניות UFA, ובשנת 1942 הולאמה החברה כליל, בצו אשר הלאים את כל תעשיית הקולנוע ברייך השלישי.
צו ההלאמה משנת 1942 איחד את כל חברות ההפקה ברייך תחת שליטתה של UFA, לרבות חברות מצ'כוסלובקיה ומאוסטריה.
בתקופה זו נהנתה החברה מפריחה כלכלית, שכן לא היו לה עוד מתחרות מחוץ לארץ, והקרנת סרטים ממדינות בעלות הברית נאסרה.
כיבושי הגרמנים באירופה פתחו שווקים חדשים ונרחבים לתוצרת החברה.
בשורותיה פעלו הכוכבים צארה ליאנדר, אולגה צ'כובה והאנס אלברס כמו גם הבמאי הפופולרי פייט הרלן.
הסרט הגדול האחרון שהופק בUFA, היה סרט ההרפתקאות הצבעוני "מינכהאוזן", הפקת ענק שנועדה לחגוג את מלאת 25 שנה לפעילות החברה.
במהלך המלחמה נפגעו אולפני החברה מהפצצות אוויריות, ופעילותה כמעט וחדלה.
לאחר המלחמה חדלה UFA מלפעול.
בשנות פעילותה הפכה להיות כה מזוהה עם המשטר הנאצי, עד כדי כך שניתן היה להפיץ את הסרטים שהוסרטו באולפניה רק לאחר שהוסר מהם כל אזכור לחברה.
מכיוון שאולפני החברה שכנו במזרח ברלין, אוחדה UFA עם חברת הסרטים המזרח גרמנית החדשה שהוקמה בשם "DEFA" (קיצור ל-Deutsche Film AG) (מבוטא "דֵפא").
האולפן החדש עבד עם חלק מהבמאים ואנשי הצוות של UFA אשר שבו מגלותם לאחר המלחמה.
DEFA חדלה מלהתקיים בשנת 1990 לאחר איחוד גרמניה, אך בבית אולפני UFA בבבלסברג שבפוטסדאם פועלות מספר חברות הפקה עצמאיות, כמו גם פארק שעשועים המציג נושאים מן ההיסטוריה של הקולנוע הגרמני.
נעשו ניסיונות להקים מחדש את החברה כחברת הפקה, אך אלו לא צלחו.
בשנות ה-60, נעשה שימוש בשמה של החברה ובסמלה ברשת של בתי קולנוע.
כיום נושאת שם זה חברה גרמנית העוסקת בעיקר בהפקה לטלוויזיה.
Universal Media Disk (נכתב בקיצור UMD, בעברית: דיסק מדיה אוניברסלי) הוא תקליטור שפיתחה חברת סוני לקונסולת PSP.
נפח דיסק UMD הוא 900 מגה בייט בשכבה אחת ו-1.8 גיגה בייט בשכבה כפולה.
השימושים בו הם בעיקר שמירת נתוני משחקי מחשב וסרטים.
כיום ה-UMD בשימוש מועט מכיוון שבדגמים החדשים של ה-PSP הוסר הכונן כדי להפחית משקל ולהעלות את זמן המשחק (שעמד על 3 - 5 שעות) בכ-80%.
ULTRASAT (בעברית: אולטראסאט) הוא לוויין מדעי המצויד בטלסקופ אסטרונומי בתחום קרינת על סגול (UV), בעל שדה ראייה רחב במיוחד של 210 מעלות רבועות המיועד לחקור שינויים בגרמי שמיים.
הפרויקט הוא יוזמה של מכון ויצמן למדע והמכון הטכנולוגי של קליפורניה.
אולטראסאט נמצא בשלבי תכנון, ואמור להיות משוגר לחלל ב-2026.
שם הלוויין הוא ראשי תיבות (באנגלית) של "לוויין בתחום קרינת על סגול לחקר תופעות מעבר אסטרונומיות" - Ultraviolet Transient Astronomy Satellite.
הלוויין יחקור את התופעות הדינמיות ביקום, שכוללות בין היתר התפוצצות של כוכבים בסיום חייהם (סופרנובה).
קרינת UV נפלטת בשלב מוקדם של אירועים אלו אך לא ניתנת לגלוי בטלסקופים קרקעיים עקב בליעתה על ידי האטמוספירה, ולכן מכשירים קרקעיים רואים את האירוע רק מאוחר יותר כאשר נפלט גם אור נראה או אינפרה-אדום.
יכולתו של ULTRASAT גדולה פי 300 מזו של החיישן הרגיש ביותר הקיים כיום בתחום העל סגול, טלסקופ החלל גלקס (GALEX), זאת בשל שדה הראייה הגדול שלו.
מסיבה זו הוא צפוי לגלות עד פי 100 או יותר סופרנובות.
משימות נוספות הן חקר תופעות אחרות כגון התפרצות קרני גאמא (GRB), בליעת כוכבים על ידי חורים שחורים ו-TDE's.
הטלסקופ יכוון רוב הזמן לאחד משני אזורים לא רחוקים מהקטבים הגלקטים, כחצי שנה יכוון אל הקוטב הצפוני וכחצי שנה אל הדרומי.
וייתן התראות לטלסקופים אחרים במקרה של גילוי אירוע.
אם תתקבל התראה על אירוע מעניין שהתגלה על ידי חיישנים אחרים, ("מטרות מזדמנות"), יוכל הלוויין לעבור לחקר האירוע החדש.
דוגמה לאירוע מזדמן שכזה היא גילוי של גלי כבידה על ידי LIGO ובלבד שיכלול מידע כללי על כיוונם.
פרויקט אולטראסאט מתבסס על הניסיון והידע שנצבר בפרויקט הטאווקס (TAUVEX) ואותה חברה, אלביט מערכות, אף תבנה את הטלסקופ העל סגול ללוויין.
בבדיקת ההתכנות הראשונית נבחן מסלול לווייני נמוך בגובה של 720 ק"מ, במסלול מסונכרן שמש dawn dusk, עם זמן חציית קו המשווה בשעה מקומית 18:00. במסלול זה מצלמת הלוויין תמיד הייתה פונה לחלל עמוק, כאשר הפאנלים הסולריים של הלוויין פונים לכיוון השמש.
תוכנית זו השתנתה כיוון שבמשך כמה חודשים כל השנה, שדה הראיה היה חוצה את שביל החלב, בו קרינת הרקע ובליעת אור מגלקסיות רחוקות חזקים.
בהצעה שהוגשה לנאס"א בדצמבר-2014, שונה המסלול והלוויין יהיה קצת מעל מסלול גיאוסטציונרי.
במסלול זה, כיוון המצלמה יהיה לאזור קרוב לקוטב השמימי (צפון או דרום), ללא ההפרעות של מרכז הגלקסיה שלנו.
תקשורת רציפה לתחנות קרקע תאפשר העברת כל התמונות לעיבוד מתאים.
הפרויקט הוא פרויקט ישראלי - אירופאי משותף של סוכנות החלל הישראלית ומרכז המחקר הגרמני DESY.
שותפים בו גם גופים בתעשייה: התעשייה האווירית - מבת-חלל ואלביט מערכות - אל-אופ ובאקדמיה: מכון ויצמן למדע.
השלמת בדיקת התכנות ראשונית בינואר 2012.
דצמבר 2012, הכנת הצעה משותפת של שתי סוכנויות החלל (Mission of Opportunity).
תוכנית זו של נאס"א בוטלה לשנה זו והוגשה הצעה חדשה בדצמבר 2014. גם הצעה זו נפלה, והפרויקט הותנע מחדש בתחילת 2019.
ב-26 בינואר 2022 נחתם חוזה בין מכון ויצמן לאלביט מערכות לייצור טלסקופ הלווין אשר יסופק בתחילת 2024.
נכון ל-2023 השיגור מתוכנן ל-2026, ויסופק על ידי נאס"א.
הלוויין מפותח על בסיס מרכב גנרי ללוויינים (IMPS) שפותח במפעל מבת של התעשייה האווירית.
מצלמת הלוויין מפותחת בחברת אל-אופ.
בהצעה החדשה מ-2019, מצלמת הלוויין מורכבת מטלסקופ אחד, בעל שדה של 200 מעלות רבועות.
גלאי הטלסקופ הוא CCD שרגיש לתחום 220-280 ננומטר ומקורר לטמפרטורה נמוכה (70°C-) על מנת להקטין את זרם חושך.
הגלאי יפותח על ידיDESY והטלסקופ על ידי אל-אופ.
מאפיין ערך אורך מוקד 360 מ"מ תחום אורכי הגל 220-280 ננומטר זמן אינטגרציה 300 שניות
הרצאות כנס החלל השמיני הבינלאומי ע"ש אל"ם אילן רמון, ינואר 2013:
מטעד לטלסקופ חלל בתחום האולטרא סגול, אילן פורת, ראש תחום חלל, אלאופ־אלביט מערכות
הרצאת מנכ"ל סוכנות החלל הישראלית, מנחם קדרון, משרד המדע והטכנולוגיה
הרצאת מנהל פיתוח נושאים עתידיים, מבת־חלל, התעשייה האווירית
UHU (נהגה בגרמנית: אוּהוּ; הגייה נפוצה במדינות אחרות: יוּהוּ; או בשמה המלא: UHU GmbH & Co.
KG) היא יצרנית דבק גרמנית, שמרכזה בבוּל (Bühl), באדן-וירטמברג, גרמניה.
ב-1905 רכש אוגוסט פישר, כימאי לשעבר, מפעל כימי קטן לייצור דיו, משטחי חותמת גומי, צבעים ודבק.
ב-1932 פיתח פישר דבק שקוף סינתטי, משרף, שיכול היה להדביק כל חומר.
באותה תקופה היה נֹהַג, לקרוא למוצרים בתחום צורכי המשרד על שם ציפורים, ועל כן קרא פישר לדבק "UHU" (נהגה בגרמנית "אוּ-הוּ"), כמו השם האונומטופי בגרמנית של האוח המצוי, שהיה נפוץ באותו זמן ביער השחור.
גרסה אחרת לשם החברה היא שהחברה סיפקה ציוד דבק לבניית דגם מטוס בשם "UHU" (אוח).
הדגם תוכנן על ידי קבוצה של גרמנים צעירים עבור תחרות שנתית בשם "Der Kleine Uhu" ("האוח הקטן").
התחרות זכתה לפופולריות רבה, והדבק הפך לפריט פופולרי בקרב חובבי תעופה גרמנים - כך שהשם דבק בחברה.
ב-1971 השתלטה על החברה של פישר, ששמה שונה בינתיים בעקבות מוצר הדבק הפופולרי, קבוצת ביקהאם (Beecham Group) האנגלית (שבהמשך התמזגה לתוך חברת GlaxoSmithKline), אך ב-1989 חזרה החברה לשלוט בענייניה על ידי תהליך של השתלטות ההנהלה (management buyout).
ב-1994 הפכה חברת UHU לחברה-בת של קבוצת בולטון (Bolton Group), יצרנית של מוצרי צריכה.
באוקטובר 2007 השיגה החברה שיא גינס בגרמניה.
טנדר של פורד השוקל מעל 4 טונות נתלה ממנוף באמצעות שימוש בדבק UHU.
שני חלקי פלדה בקוטר של 7 ס"מ הודבקו אחד לשני באמצעות דבק של UHU ושימשו כדי לחבר בין המכונית לבין הוו של המנוף.
שיא זה נשבר במרץ 2009 על ידי החברה הגרמנית הנקל (Henkel), שהרימה משאית של פורד, שעל גגה מכונית מיני של סמארט, במשקל כולל של 5.02 טונות.
UKIP (ראשי תיבות של: UK Independence Party, או בתרגום חופשי, "מפלגת העצמאות של הממלכה המאוחדת") היא מפלגה ימנית פופוליסטית ואירוסקפטית בבריטניה.
נוסדה ב-1993 ומגדירה את עצמה בחוקתה כ"דמוקרטית ליברטריאנית".
תחתיו הגיעה לשיא הפופולריות שלה ב, שם הגיעה למקום הראשון עם 27.5% מהקולות ו-24 מושבים, ובבחירות הכלליות בבריטניה (2015), עם 12.6% מכלל הבוחרים, אף שלא השיגה מושב.
לאחר הניצחון במשאל העם על חברות הממלכה המאוחדת באיחוד האירופי (2016), התפטר פרג' בנימוק שמטרותיו הושגו, והמפלגה ספגה מפלה כבדה בבחירות הכלליות בבריטניה (2017) וירדה ל-1.8% מכלל הבוחרים.
מאז החליפה חמישה יושבי-ראש, ונכון ל-2022, מנהיג אותה ניל המילטון.
אחד העקרונות המרכזיים של המפלגה הוא התנתקות חד צדדית מהאיחוד האירופי, האספה האירופית לענייני הגירה והאספה האירופית לענייני זכויות אדם, כדי "לאפשר לנו לגרש פושעים וטרוריסטים זרים על פי הצורך" ובמקביל "לאפשר לנו לתת מקלט מדיני אותנטי בהתאם למחויבויותינו הבינלאומיות".
כמו כן, המפלגה מעוניינת לצמצם את היקף ההגירה לתוך בריטניה ולהקפיא ל-5 שנים מתן מעמד של תושבי קבע למהגרים תוך ביסוס מדיניות ההגירה על יכולת מקצועית גרידא.
במצע של 2010 הובעה תמיכה בהעלאה של כ-40% בתקציב ההגנה, בין השאר כדי לרכוש 3 נושאות מטוסים חדשות.
המפלגה תומכת בחיים משותפים בין שני אנשים מאותו מגדר אך מתנגדת לכינון מעמד חוקי שכזה (כגון נישואין).
בנושא המלוכה, פרג' קרא בעבר לחזור ולהבטיח כי כל עובדי המדינה יישבעו ישירות לכתר ולא למדינה.
כמו כן, מצע המפלגה הציע להשיב חלק מאחוזות הכתר למשפחה המלכותית, וכך לייתר את הצורך בקצבה שנתית.
במרץ 2014, הכריזה רשות התקשורת הבריטית (Ofcom) על מתן מעמד של "מפלגה עיקרית" ל-UKIP, עבור הבחירות לפרלמנט האירופי (אך באופן מוגבל רק באנגליה וויילס).
הגדרה זו נותנת למפלגה אותו משקל שידור כמו שלוש המפלגות הגדולות.
בבחירות אלו קיבלה המפלגה יותר קולות (27.49%) מכל מפלגה אחרת בבריטניה וקיבלה עוד 11 מושבים.
המפלגה זכתה במושב בכל אחד מאזורי הבחירה ואפילו (בפעם הראשונה) בסקוטלנד, הישג אשר כונה על ידי פרג' "פריצת דרך".
בחירות אלו היו לפעם הראשונה בתולדות בריטניה שמפלגה אחרת ממפלגת הלייבור והמפלגה השמרנית, קיבלה את מרבית הקולות.
בחירות משנה לבית הנבחרים 2014
ב-10 באוקטובר 2014 הצליחה המפלגה לקבל מושב ראשון בבית הנבחרים הבריטי, לאחר שחבר המפלגה השמרנית דאגלס קרסוול, עזב את סיעתו והצטרף למפלגת העצמאות ניצח בבחירות חוזרות כמועמד מטעמה.
הוא הושבע לפרלמנט הבריטי ב-13 באוקטובר 2014. לאחר מכן ערק מהמפלגה השמרנית גם מארק רֶקלֶס, הנציג מרוֹצֶ'סטֶר וסְטְרוּד, וניצח בבחירות המשנה ב-20 בנובמבר.
קרסוול עזב את המפלגה והפך לחבר פרלמנט עצמאי ב-2017, ורקלס הפסיד את מושבו בבחירות 2015. השניים היו צירי המפלגה היחידים בפרלמנט הבריטי אי-פעם, וקרסוול היה היחיד שזכה במושב כשהוא מתמודד מטעם המפלגה.
יוקי"פ ניהלה מערכה אגרסיבית בחודשים שלפני הבחירות הכלליות ב-2015, ולאור התנופה שיצרו שני העריקים מהמפלגה השמרנית הכריז פרג' כי הוא צופה ניצחון גדול ושיער כי מושבים רבים ייפלו לידי המפלגה.
במקביל, הסתבכו חברי המפלגה בכמה תקריות מתוקשרות, כמו הקלטתה של חברת המועצה בדרום תאנט רוזאן דנקן שאמרה "האנשים היחידים שיש לי בעיה עמם הם כושים." יוקי"פ ריבעה את מספר הקולות שקיבלה ביחס ל-2015 והגיעה לכמעט 3.9 מיליון, או 12.6%, השלישית מבחינה זו.
מתמודדיה הגיעו למקום השני ב-120 מחוזות בחירה; אך מבין שני ציריה בווסטמינסטר, רק דגלאס קארסוול הצליח להיוותר כחבר פרלמנט.
מרק רקלס הובס ברוצ'סטר וסטרוד בהפרש ניכר.
פרג' הפסיד במחוז דרום תאנט.
בבחירות למועצות האזוריות, הייתה זו של דרום תאנט הראשונה אי-פעם בה השיגה יוקי"פ עם שליטה, עם 33 חברים מתוך 56.
לאחר הבטחת פרישת בריטניה מהאיחוד האירופי והתפטרותו של המנהיג הכריזמטי פרג', קרסה יוקי"פ בבחירות הכלליות.
היא קיבלה 593,852 קולות בלבד, בערך שביעית מהישגה בקודמות, ולא הצליחה שוב להיכנס לבית הנבחרים.
פול נאטל, מחליפו של פרג', התפטר ומוחלף זמנית על ידי סטיבן קראוטר.
באפריל 2018 נבחר לבסוף ג'ררד באטן.
בדצמבר עזב פרג' את המפלגה בטענה שבאטן מקדם אסלאמופוביה ותמיכה בטומי רובינסון.
בעת הבחירות לפרלמנט האירופי 2019 שהתקיימו ב-23 במאי, איבדה יוקי"פ כשבע שמיניות מבוחריה.
הקמפיין שלה נפגע עקב מספר שערוריות, בין היתר כשחבר פרלמנט מטעמה נתגלה כתומך באפרטהייד.
היא ירדה מן המקום הראשון בין המפלגות הבריטיות בפרלמנט האיחוד למקום השמיני, ואף נציג מטעמה לא נכנס.
מפלגת העצמאות הבריטית מפגינה עמדות פרו-ישראליות ואף קיימת בה שדולה של תומכי ישראל, הקרויה "ידידי ישראל במפלגת העצמאות הבריטית" (UKIP Friends of Israel).
יש אמנם ב-UKIP, גם גוף פרו פלסטיני מקביל, אך הוא קטן יותר ואיננו נתמך על ידי מנהיג המפלגה.
חברי הפרלמנט האירופי מטעם המפלגה התנגדו למשל לקריאות להשעות את הסכמי הסחר עם ישראל והתנגדו לעזרה האירופאית לרשות הפלסטינית, בטענה שחלקה מופנה לבתי ספר המחנכים את הדור הבא לג'יהאד ולפעולות התאבדות ומלמדים "איך לטהר את ארצם מהיהודים הציוניים הרשעים".
מנהיג המפלגה דאז פרג' אף אמר שהוא "מבין מדוע ישראל נוטה לדאגה עמוקה, כששכנותיה מצהירות בפומבי שהן מעוניינות למחוק אותה מעל פני כדור הארץ".
ב-13 באוקטובר 2014, כשנערכה בפרלמנט הצבעה לא-מחייבת על האפשרות להכיר במדינה פלסטינית, היה חבר המפלגה דאגלס קארסוול, שהושבע באותה ישיבה ממש, בין שלושת הצירים הבודדים שנאמו באותו דיון בעד ישראל ונגד הכרה חד צדדית במדינה הפלסטינית.
במפלגה קיימות גם תופעות אנטישמיות, אך היא ככלל מתנגדת לאנטישמיות, גם מעבר לתמיכתה בישראל.
פרג' אף התייצב לצד היהודים והמוסלמים במאבק על השחיטה הכשרה, והצהיר כי היא הומנית יותר משיטות אחרות, בניגוד לדעתם של ארגוני זכויות בעלי חיים.
במהלך 2014 כאשר רשויות מקומיות בבריטניה (עיריית ברדפורד, לסטר ודאדלי) החלו לקדם העברת חוקים והחרמה כללית של ישראל (סחר, תיירות, קשרים אקדמאיים) התייצבו חברי UKIP לצד ישראל.
UEFI (ראשי תיבות של Unified Extensible Firmware Interface - ממשק קושחה מורחב מאוחד) הוא מפרט המגדיר ממשק תוכנה, בין מערכת ההפעלה לקושחת הפלטפורמה.
UEFI נועד להחליף את ממשק הקושחה BIOS, הנמצא בכל מחשבי ה-IBM PC compatibleהאישיים.
בפועל, רוב ממשקי ה-UEFI תומכים גם בשירותי ה-BIOS.
UEFI תומך באבחון תקלות מרוחק ואף בתיקון בעיות במחשב ללא כל מערכת הפעלה.
במקור, UEFI פותח כ-EFI עבור חברת אינטל, כשחלק משיטות העבודה שלה ופורמטי הנתונים דומים לאלה של מערכת ההפעלה חלונות.
UEFI מנוהל על ידי פורום Unified EFI.
UGG (לשעבר UGG Australia, נהגה אַג) היא חברה אמריקאית המתמחה בייצור מוצרי הנעלה מפרווה וצמר כבשים.
החברה הוקמה ב-1978 בקליפורניה על ידי בריאן סמית', גולש אוסטרלי שהיגר לארצות הברית.
סמית' מכר את החברה ב-1995 לחברת Deckers Outdoor.
בשנת 2000 זכתה החברה לפרסום כשאופרה וינפרי העניקה את מגפי החברה ל-350 הנוכחים בקהל תוכניתה ובשנים לאחר מכן בחרה במוצרי החברה לרשימת המוצרים האהובים עליה, תמיכתה של וינפרי הביאה לגידול ניכר בביקוש למוצרי החברה.
ב-2006 פתחה החברה בסוהו שבניו יורק את החנות הקמעונאית הראשונה שלה, ובאותה שנה פתחה את החנות הראשונה גם מחוץ לארצות הברית, במרכז טוקיו שביפן.
בשנת 2011 חתמה החברה על חוזה חסות עם כוכב הפוטבול טום בריידי.
עם בריידי כפרזנטור פתחה החברה בקמפיין שיווקי על מנת לפנות גם לקהל הגברי, וב-2012 השיקה לראשונה חנות ייעודית לגברים בשדרה החמישית בניו יורק.
במהלך השנים התרחב המותג גם לתיקי יד ואביזרי אופנה נוספים.
היקף המכירות של החברה בשנת 2018 הסתכם בכ-1.53 מיליארד דולר אמריקני, מתוכם 888 מיליון דולר מכירה סיטונאית ו-645 מיליון דולר מכירה ישירה ללקוחות סופיים.
Underwriters Laboratories Inc (מוכרת בקיצור UL), היא חברה עצמאית בתחום הבטיחות, הפועלת למעלה מ-100 שנה בארצות הברית.
החברה מפתחת סטנדרטים בכל הקשור לבטיחות מוצר וכן מעניקה שירותי ייעוץ, בדיקה, ביקורות ועוד.
תקן UL עוסק ברובו בעמידות מוצרים לאש, אך גם בהבטים שונים של בטיחות הסביבה והאדם בהקשר של חומרים וטיב איכותם.
תקן זה כולל בתוכו מעל 1,000 סטנדרטים לעבודה נכונה, שמירה על בטיחות וביטחון בני אדם, הסביבה ושיפור איכות החומרים.
ULAS J1342+0928 הוא קוואזר שנמצא בקבוצת הכוכבים רועה דובים.
הקוואזר, כמו החור השחור שבתוכו, הוא המרוחק ביותר ולכן הקדום ביותר שהתגלה, נכון לנובמבר 2017, ומרחקו נאמד בכ-13.2 מיליארד שנות אור מכדור הארץ (הסחה לאדום: z=7.54).
קוואזר זה התהווה 690 מיליון שנה אחרי המפץ הגדול, רק 5% מגיל היקום, ולכן גילויו מהווה פריצת דרך בחקר היקום המוקדם.
מסת החור השחור שקולה לכ-800 מיליון מסות שמש, והמסה של הגלקסיה המכילה אותו מוערכת ב- מסות שמש.
עדות ראשונה לקוואזר נצפתה באמצעות טלסקופ החלל WISE והוצלבה בתצפיות של טלסקופי מגלן שבצ'ילה.
UMM 4x4 הוא דגם של רכב שטח מתוצרת יצרן הרכב הפורטוגלי UMM (União Metalo-Mecânica) אשר יוצר בין השנים 1979–1984
דגם ה"UMM 4x4" תוכנן על ידי המהנדס הצרפתי, ברנרד קורניל בעיקר עבור נושאים חקלאיים ותעשייתיים,
המנוע והתמסורת שהורכבו בדגם ה־UMM 4x4" היו מתוצרת יצרן הרכב הצרפתי פיג'ו
דגם ה"UMM 4x4" יוצר במפעליUMM (União Metalo-Mecânica)''' בסטובל, פורטוגל.
דגם "UMM 4x4" שימש גם כאמבולנס צבאי
UMM Alter 4x4 הוא דגם של רכב שטח מתוצרת יצרן הרכב הפורטוגלי UMM (União Metalo-Mecânica) אשר יוצר בשנת 1985
דגמי "UMM Alter 4x4" שימשו גם כאמבולנס צבאי וכבאיות.
UMM Alter II הוא דגם של רכב שטח מתוצרת יצרן הרכב הפורטוגלי UMM (União Metalo-Mecânica) אשר יוצר בין השנים 1986–1994
בדגמי "UMM Alter II" הורכבו מנועים ממספר סוגים: מנועי בנזין, מנועי דיזל ומנועי טורבו דיזל.
משנת 1992 הורכבו בחלק מדגמי "UMM Alter II" מספר תצורות של מנועי יצרן הרכב הגרמני BMW.
טנדר קבינה כפולה (דאבל קבין)
סדרה ראשונה - (יוצר בשנת 1986)
סדרה שנייה - משנת 1989 עם בסיס גלגלים ארוך.
הדגמים יוצרו עם בלמי דיסק ובחלקם הורכב הגה כוח (מפיג'ו 405) (יוצר בין השנים 1987-1993)
סדרה שלישית - (יוצר בשנת 1994)
UGT - Unión General de Trabajadores (בספרדית: האיגוד הכללי של העובדים) הוא איגוד עובדים מרכזי בספרד שהיה מזוהה עם מפלגת הפועלים הסוציאליסטית הספרדית ועם המפלגה הסוציאליסטית המאוחדת של קטלוניה.
האיגוד נוסד בברצלונה בשנת 1888 ובראשו עמד פאבלו איגלסיאס פוסה .
על אף שהבסיס האידאולוגי להקמת הארגון היה מרקסיסטי, הוא היה ארגון לא פוליטי עד הקונגרס ה-19 שלו, ב-1920. אז, בעקבות הקמת הקומינטרן, הגדיר עצמו האיגוד כזרוע של מאבק מעמדי ויצר זיקה למפלגת הפועלים הסוציאליסטית הספרדית.
עם עלייתו לשלטון של מיגל פרימו דה ריברה, ב-1923, הוקם איגוד עובדים ממשלתי בשליטתו, שקיבל מונופול ממשלתי לטיפול בכל נושאי יחסי העבודה.
בעוד הקונפדרציה הספרדית של האיגודים המקצועיים ההאנרכו-סינדיקליסטים (CNT) ביקשה להילחם בממשלה, גיבש ה-UGT מדיניות של שיתוף פעולה עם הממשלה, במטרה שפעילותו תהיה חוקית.
האיגוד צמח מ-277,011 חברים בדצמבר 1930 ל-958,451 חברים בדצמבר 1931 ול-1,041,539 ביוני 1932. המגזר הצומח ביותר היה איגוד עובדי האדמה ((Federación Nacional de Trabajadores de la Tierra (FNTT), שאף תרם לרדיקליזציה של האיגוד.
ב-1934, לאחר הקמת ממשלת אלחנדרו לרו, אשר כללה גם שרים מן הקונפדרציה הספרדית של הימין האוטונומי (CEDA - Confederación Española de Derechas Autónomas), בהנהגתו של חיל רובלס פתחו פעילי UGT באזור אסטוריאס במרד "נגד הפשיזם", השביתו את המכרות וזכו גם לשיתוף פעולה מצד האנרכיסטים של CNT.
בערב 4 באוקטובר 1934, יצאו הפעילים הסוציאליסטים של ה-UGT והפעילים האנרכיסטים של ה-CNT] להשתלט בנשק על עיירות ומחנות צבא באסטוריאס.
הם התקדמו מאזוריהם אל הבירה אוביידו והשתלטו עליה, למעט שני מחנות צבא בהם נמשכה הלחימה, עד 6 באוקטובר.
הלחימה נמשכה גם באזורים אחרים של אסטוריאס בימים הבאים.
באזורים שנשלטו על ידי המורדים הוקמו מועצות שלטוניות על ידי ה-CNT האנרכיסטי או ה-UGT הסוציאליסטי.
במקומות בהם הייתה שליטה אנרכיסטית הוקמו מועצות רחבות של תושבי המקום אשר ניהלו רק עניינים הכרחיים מינימליים כמו אספקת מזון.
במקומות בהם הייתה שליטה סוציאליסטית, המועצות היו ריכוזיות ואנשי ה-UGT לקחו שליטה מלאה על כל העניינים.
ב-7 באוקטובר הגיעו נציגים מהאזור של חיחון ואבילס שנשלט על ידי האנרכיסטים לבירה אוביידו לבקש נשק שנדרש להם להגן על הנמל מפשיטה של כוחות ממשלת ספרד.
ההנהגה הסוציאליסטית השיבה את פני הנציגים האנרכיסטים ריקם וכך הצליח הצבא הספרדי להשתלט על הנמל והאזור שמסביבו ובהמשך לדכא את המרד.
כתוצאה מהמרד נהרגו כשלושת אלפים מורדים, ולאחר דיכוי המרד נעצרו כ-30,000 - 35,000 איש.
האחראי על דיכוי המרד היה הגנרל פרנסיסקו פרנקו.
הצלחתו בדיכוי המרד הביאה אותו להנהגת מחנה הימין ובסופו של דבר למנהיג הדיקטטורי של ספרד.
ב-23 ביולי 1936 קמה בברצלונה המפלגה הסוציאליסטית המאוחדת של קטלוניה (PSUC).
המפלגה היוותה את הזרוע הפוליטית של UGT ושמה לה למטרה לנצח במלחמה נגד הפשיזם של פרנקו כצעד הכרחי ומיידי, תוך דחייה (אולי אף לעתיד הרחוק) של המהפכה וכינון ה"דיקטטורה של הפרולטריון".
עמדתה הפרגמטית אפשרה לה לגדול לממדים של 70,000 חברים, בהם גם בני המעמד הבינוני, שהתקבלו כשותפים רצויים במאבק.
עמידתם של חברי המיליציה של המפלגה בקרב ההגנה ההירואי על מדריד הקנה לה הילה בקרב מתנגדי הפשיזם.
כחברה בקומינטרן וכבעלת זיקה חזקה לברית המועצות היוותה המפלגה צינור להעברת סיוע מברית המועצות ומאיגודי פועלים קומוניסטים בעולם לטובת המלחמה.
במהלך המלחמה שימש UGT הן כארגון מיליציוני צבאי והן כתשתית סיוע חברתי וכלכלי למשפחות הלוחמים.
במהלך המלחמה התגלע עימות גובר והולך של UGT עם מפלגת הפועלים של האיחוד המרקסיסטי POUM ועם האנרכיסטים של CNT, שהוביל לפירור החזית העממית נגד הפשיזם.
עם ביסוס שלטונו ב-1938, הוציא פרנקו את UGT מחוץ לחוק.
כזה היה המצב עד מותו ב-1975. עם חזרת הדמוקרטיה לספרד השתקם גם איגוד העובדים כאיגוד סוציאליסטי הדוגל בעבודה יצרנית של עובדים מאוגדים וחופשיים, מדגיש את חירות המחשבה, צדק חברתי, שוויון הזדמנויות וסולידריות חברתית.
נכון ל-2017 היו מאוגדים בארגון כמיליון עובדים בבכ-83,000 איגודים מקומיים.
UMF סלפוס (באיסלנדית: Selfoss men's football, ידוע בכינוי UMF Selfoss) הוא מועדון כדורגל איסלנדי, מהעיר סלפוס.
נכון לעונת 2025, המועדון משחק בליגה האיסלנדית השנייה.
נכון לתום עונת 2018, הקבוצה שיחקה שתי עונות בליגת העל האיסלנדית, 31 עונות בליגה השנייה ו-20 עונות בליגה השלישית.
הקבוצה הוקמה בשנת 1955, אך היא התמודדה באופן מקצועני רק משנת 1966, אז התמודדה בליגה השלישית ועלתה לליגה השנייה בתום העונה לאחר שסיימה במקום הראשון בליגה השלישית.
בשנת 1977 ירדה לליגה השלישית, אך עלתה לאחר עונה אחת בלבד, כשסיימה את עונת 1978 במקום הראשון.
את עונת 2008 סיימה הקבוצה במקום השלישי בליגה השנייה, ובתום עונת 2009 עשתה היסטוריה לאחר שסיימה במקום הראשון בליגה השנייה ועלתה לראשונה לליגת העל האיסלנדית.
היא סיימה את העונה במקום האחרון וחזרה לליגה השנייה, אך בתום העונה שבה לליגת העל.
את עונת 2011 סיימה במקום הלפני אחרון בליגת העל, וחזרה לליגה השנייה, ומאז לא שבה אל הליגה הראשונה.
בעונות 2012–2018 שיחקה בליגה השנייה, ובתום עונת 2018 סיימה במקום האחרון בטבלה וירדה לליגה השלישית, בה לא שיחקה מעונת 2007.
UFO (ידוע גם כ-"Ultra High Frequency Follow-On") הוא סדרת לווייני תקשורת שמופעלת על ידי חיל החלל של ארצות הברית.
הלוויינים היו מעבירים מידע ליחידות השונות לצרכים טקטיים.
היא כוללת פי 2 ערוצי תקשורת בהספק של כ-10% גדול יותר לעומת מערכת FLTSATCOM.
לרשת UFO יכולת להתקשר עם מערכת Milstar.
הלוויינים נבנו על ידי יוז איירקראפט (הדור האחרון נבנה כאשר חברה נרכשה על ידי בואינג).
רוב לווייני המערכת שוגרו לחלל על ידי משגר מדגם אטלס 2. כל השיגורים בוצעו מנמל החלל קייפ קנוורל.
השיגור של הלוויין הראשון נכשל.
משקל הלוויין היה כ-2,844 ק"ג ועל הלוויין הותקן פאנל סולארי שסיפק 2,500 ו"ט.
לווייני מהערכת מתוכננים לעבודה במשך 14 שנים.
הלוויין הראשון שוגר בשנת 1993 והלוויין האחרון בשנת 2003.
לווייני הדור השלישי (מס' 8–10) כללו מס' משיבים מוגדל ומשלקם גדל ל-3,206 ק"ג.
המערכת הוחלפה הדרגה על ידי לווייני מסדרה MUOS שהוכרזה כמבצעית בשנת 2019.
UJA מכבי פריז מטרופול הוא מועדון כדורגל צרפתי שבסיסו ב, פרבר של פריז.
המועדון הנוכחי הוקם ב-2012 באמצעות מיזוג של UJA אלפורטוויל (נוסדה ב-1926) ו- SC (מועדון ספורט) מכבי דו פריז (הוקמה ב-1948).
המועדון משחק במסגרת ליגת הכבוד אזור איל-דה-פרנס, שהיא הליגה השישית בכדורגל הצרפתי.
המועדון משחק את משחקי הבית שלו ב-Parc Départemental des Sports בקומונה הסמוכה לפריז, Choisy-le-Roi.
מועדון "מכבי דו פריז" הוקם בשנת 1948 כמועדון ספורט חברתי לקהילה היהודית בפריז.
UJA אלפורטוויל הוקמה בשנת 1926 תחת השם "איגוד הנוער הארמני של אלפורטוויל" (Union de la Jeunesse Arménienne d'Alfortville) והיא נקראה בקיצור: אלפורטוויל.
משנת 2000 אלפורטוויל שיחקה במשך שש שנים בליגה השביעית ואז עלו ל"ליגת הכבוד אזור איל-דה-פרנס".
לאחר עונה אחת בלבד שבה השיגו אליפות, הם עלו ליגה נוספת זכו גם בה באליפות ועלו לליגת Championnat National 2 בעונת 2009-2008.
הם שיחקו שתי עונות בליגת Championnat National 2 והתקדמו לליגה הגבוהה Championnat National בשל הדחה מינהלית (נושאים פיננסיים) של קבוצת RC שטרסבורג אלזס, אולם בתום עונת 2010–2011 המועדון ירד ליגה.
ביוני 2012 הושלם המיזוג בין UJA אלפורטוויל עם מכבי פריז.
המועדון החדש ירד בעונתו הראשונה לליגה CFA 2, ומאז נשאר ברמה זו.
כיום קבוצה משחקת בליגה אזורית - אזור איל-דה-פרנס/פריז
UMMC ארנה הוא אולם הוקי קרח של מועדון ההוקי אבטומוביליסט מהעיר יקטרינבורג.
זירת הקרח הייתה בבנייה מאז 2019 ונפתחה ב-10 במרץ 2025.
הבנייה החלה באתר של מגדל טלוויזיה לא גמור שנהרס.
ההשלמה תוכננה לשנת 2023, בזמן לאוניברסיאדת הקיץ ביקטרינבורג וליום השנה ה-300 לעיר, אך אז נדחתה לדצמבר 2024.
בטקס הפתיחה של הזירה, שהתקיים ב-10 במרץ 2025, השתתפו סגן ראש מועצת הפדרציה של הפדרציה הרוסית ולדימיר יאקושב , שר הספורט של הפדרציה הרוסית מיכאיל דגטיארב, נשיא ליגת ההוקי הקונטיננטלית (KHL) אלכסיי מורוזוב.
הניצחון הראשון של מועדון ההוקי אבטומוביליסט בארנה UMMC הושג ב-13 במרץ 2025 במשחק מול מועדון ההוקי טורפדו מניז'ני נובגורוד.
UPN (ראשי תיבות באנגלית: United Paramount Network – "רשת פרמאונט המאוחדת") הייתה רשת שידור אמריקנית שנוסדה בתאריך 16 בינואר 1995 והייתה בבעלות חברת CBS.
הרשת כיוונה לקהל צעיר, נוער ומבוגרים-צעירים, והתחרתה עם רשת קטנה נוספת, The WB.
UPN נחשבה לקטנה יותר מ The WB וזכתה לרייטינג נמוך יותר.
כ-80% מתכניה כוונו לקהל האפרו-אמריקני, ביניהן הסדרות כולם שונאים את כריס, מלקולם ואדי, אזור הדמדומים (בגרסה המחודשת המנחה היה אפרו-אמריקאי), מואישה, כולנו, חברות והטופ מודל הבאה, בהנחייתה של דוגמנית-העל השחורה טיירה בנקס.
הסדרות היחידות שזכו לקהל רחב היו סדרת המדע הבדיוני מסע בין כוכבים: וויאג'ר, קומדיית המצבים חברות, דרמת הנעורים ורוניקה מארס ותוכנית הריאליטי הטופ מודל הבאה.
ב-14 בינואר 2006 חברת CBS (בעלת UPN) וחברת האחים וורנר הודיעו על הקמת ערוץ חדש בשם The CW.
ערוץ זה מציג מאז תוכניות וסדרות השייכות לשני הערוצים The WB ו-UPN.
הרשת הפסיקה את שידוריה ב-15 בספטמבר 2006, לקראת פתיחת רשת The CW.
חלק מהתחנות המקומיות ששידרו את הערוץ עברו לשדר את הרשת החדשה MyNetworkTV.
באפי ציידת הערפדים (עברה מ-The WB)
"הטופ מודל הבאה" (עד היום)
כוח המשקיפים של האו"ם בגאורגיה נוסד ב-24 באוגוסט 1993 כתוצאה מהחלטה 858 של מועצת הביטחון, במטרה לפקח על הפסקת האש ולוודא את קיום הסכם הפסקת האש מ-27 ביולי 1993, בין הרפובליקה של גאורגיה לבין אבחזיה הבדלנית, עם
תשומת לב מיוחדת למצב בעיר סוחומי, לחקור דיווחים על הפרות הפסקת האש, ולטפל במקרים של הפרה כזו עם הגופים המעורבים.
דיווח למזכ"ל האו"ם ביישום המנדט שניתן להם.
הכוח כולל 88 יועצים צבאיים החופשיים להתפרש בכל האזור.
במאי 1994, חתמו שני הצדדים על הסכם הפרדת כוחות.
החלטה 937 של מועצת הביטחון של האו"ם מה-27 ביולי 1994 מאפשרת להגדיל את כמות המשקיפים באזור, וזאת עקב הגדלת המנדט שניתן לכוח המשקיפים, והכוח הופך להיות כוח של שמירה על השלום.
במהלך תפקידם, אף מסיגים המשקיפים, חיילים גאורגיים מעמק קודורי מחוץ לשטחי הבדלנים האבחזים.
בינואר 1995 מנדט של הכוח הוארך בהתאם להחלטה 971 של מועצת הביטחון של האו"ם.
בהמשך הוא קיבל הארכות תקופתיות נוספות.
ב-10 בדצמבר 1996 נוסד "הארגון לזכויות האדם של האו"ם באבחזיה" (OHCHR) בטביליסי, כדי להבטיח את קיום החלטת האו"ם מספר 1077 מה-22 באוקטובר של אותה שנה.
בשנת 2001 הופלו מסוקים של המשקיפים באבחזיה, כאשר המבצעים לא נמצאו מעולם.
בשנת 2002 התנגד כוח המשקיפים בתוקף לחידוש מסילת הברזל בין סוחומי שבאבחזיה לסוצ'י שברוסיה.
ב-30 ביולי 2003, אושרה באו"ם, בהמלצת מזכ"ל האו"ם קופי ענאן, משלוח 20 שוטרים אזרחים, על מנת לחזק את יכולתה לדאוג למנדט שניתן להם.
ב-30 בינואר 2004 קיבלה מועצת הביטחון של האו"ם את החלטה 1524, שהאריכה את המנדט של המשקיפים בחצי שנה.
עד לשנת 2006 בכפר צ'ובורחינג'י התקיימו מפגשים של נציגי הצדדים.
בשנת 2009 רוסיה ניצלה את זכות וטו שלה במועצת הביטחון תוך הצבעה נגד הארכת מנדט המשקיפים.
בהתאם לכך, בסוף יוני 2009 כל המשקיפים עזבו את האזור.
UN Watch (בתרגום לעברית: "משמר האו"ם" או "מעקב אחרי האו"ם") הוא ארגון המגדיר את מטרתו כ"פיקוח על פעילות האו"ם לפי אמות המידה והעקרונות שנקבעו במגילת האומות המאוחדות".
לארגון מעמד של יועץ מיוחד למועצה הכלכלית-חברתית של האומות המאוחדות והוא משמש כארגון חבר במחלקת המידע הציבורי באו"ם.
UN Watch היה פעיל במאבק כנגד הפרת זכויות האדם שאירעו ברפובליקה הדמוקרטית של קונגו ובדארפור שבסודאן וכן נאבק כנגד אנטי-ישראליות והבעת רגשות אנטישמיים, הקיימות להשקפתו באו"ם.
הארגון מנטר את מצב זכויות האדם במדינות המתמודדות למושב במועצת האומות המאוחדות לזכויות אדם, שלמדינות רבות החברות במועצה קיימת היסטוריה בעייתית בנושא זכויות האדם.
ארגון UN Watch תיאר את המועצה כגרועה לא פחות מקודמתה, ועדת האו"ם לזכויות אדם.
מזכ"ל האו"ם לשעבר קופי אנאן שיבח את הארגון, והמנהל הכללי של משרד האו"ם בז'נבה, סרגיי אורדזוניקידזה הכיר ב"עבודה החשובה של UN Watch בתמיכה ביישומם הצודק של ערכים ועקרונות מאמנת האומות המאוחדות ותמיכה בזכויות אדם לכל".
סוכנות הידיעות הצרפתית תיארה את UN Watch הן כארגון ש"מגן על זכויות אדם בעולם" והן כ"קבוצה לוביסטית, בעלת קשרים חזקים לישראל".
UN Watch נוסד בשנת 1993, בידי מוריס אברמס, לשעבר נשיא אוניברסיטת ברנדייס, שכיהן בשנים 1989–1993 כשליח הקבוע של ארצות הברית לאו"ם בז'נבה.
בשנת 1999, נאם אברמס בקונגרס האמריקני בנושא טיפול האו"ם בישראל.
בנאומו אמר "UN Watch תומכת בלי סייג באו"ם כמוסד חיוני.
על ארצות הברית לשלם את חובות העבר שלה לאו"ם, כחלק מהכבוד הלאומי, ובהכרה בחשיבותו של האו"ם.
למרות מגרעותיו של האו"ם, זה לא מתקבל על הדעת שארצות הברית תימנע מתמיכה בארגון העולמי האמיתי היחיד, בעולם בו קיימים יחסי גומלין כשלנו".
UN Watch נוטל חלק בפעילויות האו"ם, בתור ארגון לא ממשלתי מוסמך במעמד יועץ מיוחד למועצה הכלכלית-חברתית של האו"ם וכן כארגון חוץ-ממשלתי חבר במחלקת האו"ם למידע ציבורי (UN Department of Public Information).
הארגון מקושר לוועד היהודי-אמריקני, אשר היה מחלוצי התומכים בכלילת ערבות האו"ם לזכויות אדם בין-לאומיות באמנת האו"ם וביצירת התפקיד של נציב עליון לזכויות אדם.
UN Watch השתתף בפעילויות האו"ם הבאות: ועידה לזכויות אדם, דיון בפאנל על האו"ם ועל המזרח התיכון, דיון בפאנל על הצעות לרפורמה בוועדת זכויות האדם, ועדת המשנה לקידום והגנה על זכויות אדם, הוועדה לחיסול אפליה הנובעת מגזענות וקבוצת העבודה למען מיעוטים.
סמינר של UN Watch בז'נבה כלל סיור בארמון האומות, ביקור במוזיאון הצלב האדום והסהר האדום ונוכחות בפגישה של הוועדה נגד עינויים (Committee Against Torture).
בשנת 2007, ל-UN Watch היו 110 חברים אשר התפלגו גאוגרפית בצורה הבאה: 56% מאירופה, 38% מצפון אמריקה ו-4% מקנדה.
הארגון מוציא לאור עלון חדשות אודות סוגיות מהאו"ם, עליו מנויים כ-5000 איש מכל רחבי העולם.
חברי הוועד המנהל הנוכחיים, כוללים את:
אלפרד מוזס – עורך-דין, שגריר ארצות הברית ברומניה לשעבר, שליח נשיאותי לסכסוך בקפריסין ויועץ מיוחד לנשיא ארצות הברית ג'ימי קרטר.
פר אולמארק – סגן ראש ממשלת שוודיה לשעבר.
פרופ' ארוין קוטלר – עורך-דין בין-לאומי לזכויות אדם, לשעבר חבר הפרלמנט הקנדי, שר המשפטים הקנדי והיועץ המשפטי הקנדי, המוכר בכינוי "עו"ד למען המדוכאים".
דויד האריס – מנכ"ל הוועד היהודי-אמריקני.
מקס יעקובסון – השליח הקבוע של פינלנד לאו"ם בניו-יורק לשעבר ושגריר פינלנד בשוודיה לשעבר.
רות וודג'ווד – מרצה למשפט בין-לאומי ודיפלומטיה באוניברסיטת ג'ונס הופקינס.
מנכ"ל UN Watch הוא הלל נוייר, עורך דין פעיל בארצות הברית ששימש גם כמתמחה בבית המשפט העליון בישראל.
בין השנים 2008–2011 כיהן נוייר כסגן נשיא מועצת זכויות האדם של ועידת הארגונים הלא-ממשלתיים בז'נבה.
בשנת 2008, בוטלה משרת הממונה המיוחד מטעם האו"ם לקונגו בידי מועצת האומות המאוחדות לזכויות אדם.
הביטול נעשה בתמיכתן של מצרים, אלג'יר, תוניס, רוסיה ומדינות נוספות, לאחר בקשה מנהלית מטעם נשיא קונגו ג'וזף קבילה.
על פי דו"ח עוקב, שהוכן בידי משרד המזכיר הכללי באן קי-מון, הן הממשלה והן הכוחות המורדים ממשיכים בביצוע מעשי רצח המוניים, אונס ועינויים.
בנובמבר אותה שנה, UN Watch קרא למועצה זכויות האדם של האו"ם להתנצל על ביטול המשרה והצהיר שמועצת זכויות האדם צריכה לתת דין וחשבון על המעשה, בהתחשב בזוועות שאנשים סבלו.
מנכ"ל UN Watch הלל נוייר הצהיר "מוסרית, מדינות אלו (במועצת זכויות האדם) אשר עמדו מאחורי ביטול סמכות הפיקוח במרץ, צריכים להתנצל כעת בפני הקורבנות בקונגו...
לעולם לא נדע כמה חיים היו יכולים להינצל לולא המועצה, בהיענותה לממשלת קונגו, לא הייתה גורמת לפער ההגנה חסר המצפון הזה אשר הרס את מנגנון האזהרה המוקדם, בדיוק כאשר הקורבנות היו זקוקים לו יותר מכל".
ב-1 בדצמבר 2009, בעקבות מעשי זוועה שנעשו בפרובינציה המזרחית של קונגו, מועצת זכויות האדם של האו"ם גינתה את הפגיעה באוכלוסייה אזרחית בקונגו.
UN Watch אמר שהוא מקווה לראות הצבה מחדש של מומחה מטעם האו"ם באזור, ואמר שהפגיעות "הופכות את החיים במזרח קונגו לגיהנום" וצריכות להיחקר כהלכה.
עוד אמר הארגון כי 50 קבוצות חתמו על הפנייה למזכיר הכללי של האו"ם באן קי-מון ולנציבה העליונה של זכויות האדם באו"ם, נבי פילאיי, בבקשה להחזיר את משרת פיקוח זכויות האדם מטעם האו"ם באזור קונגו.
UN Watch אירחה מפגש פסגה של פעילים למען דארפור במרץ 2007.
ב-27 באפריל 2008, UN Watch הצטרף לארגוני זכויות אדם בעולם בהשקת קמפיין "צדק למען דארפור".
הארגונים שמאחורי הקמפיין כללו את אמנסטי אינטרנשיונל, משמר זכויות האדם ו-Human Rights First.
הקמפיין קרא למועצת הביטחון של האו"ם, ארגונים אזוריים וממשלות בעולם ללחוץ על סודאן לשתף פעולה עם בית הדין הפלילי הבין-לאומי ולעצור את עלי קושהייב ואחמד הרון החשודים בפשעי מלחמה.
UN Watch שיבח את ארצות הברית, צרפת ומדינות נוספות על ביקורתן לגבי זכויות האדם באיראן בשימוע בז'נבה מטעם מועצת זכויות האדם של האו"ם, בשנת 2010. יחד עם זאת, מנכ"ל UN Watch הלל נוייר התריע כי השפעת החלטת אספת המועצה עלולה להיות מוגבלת לאימוצו של דו"ח אשר יהיה קשה לאוכפו.
בתחילת ינואר 2010, לאחר רעידת האדמה בהאיטי, 47 חברי מועצת זכויות האדם של האו"ם העבירו פה אחד החלטה המביעה דאגה לגבי הפרת זכויות במצב שלאחר רעידת האדמה ומפצירה בממשלה ובקבוצות סיוע להגן על ילדים מפני אלימות וניצול.
ארגון UN Watch טען כי המפגש המיוחד בן היומיים שמועצת זכויות האדם של האו"ם קיימה בנושא האיטי הוא בזבוז זמן ומשאבים כיוון שאין למועצה תקציב וסמכות לפעול בנושא ולאור קיומן של הפרות זכויות אדם דוחקות יותר באותו זמן.
לאחר החלטתה של שווייץ בשנת 2009 לאסור בניית צריחי מסגדים, הצהיר UN Watch שהוא יפעל לביטולו המהיר של החוק.
מנכ"ל התנועה הלל נוייר אמר שהאיסור הוא אפליה פסולה.
בשנת 2022 פרסם ארגון UN Watch כי קיימות עדויות רבות של הפרת זכויות אדם והפעלת עינויים כלפי להט"בים ברשות הפלסטינית וברצועת עזה שמפעילים הרשות הפלסטינית ושלטון חמאס, וכי פעמים רבות להט"בים ניצבים בפני סכנת מוות ונאלצים לברוח.
בעקבות הדו"ח נקבע דיון בוועדת האו"ם בשאלה האם להוציא את הרשות הפלסטינית מחברות באמנה לזכויות אדם בשל ההפרות החמורות.
באותו הדו"ח דווח גם על עינויים ורצח של מתנגדי משטר, משתפי פעולה עם ישראל, ופלסטינים שמכרו קרקעות ליהודים.
ביולי 2022 פרסם ארגון UN Watch דו"ח המתעד 113 מקרים של הסתה לאנטישמיות וטרור בקרב מורים ופעילים באונר"א, רבים מהם מורים מהרשות הפלסטינית, בהם גם פרסום תכנים נאו-נאציים.
למרות פניות הארגון, אונר"א לא נקטה בשום צעדים נגד המורים והפעילים, לפיכך UN WATCH רואה באונר"א אחראית וקוראת למדינות המממנות אותו לנקוט בצעדים נגד הארגון.
בחירות למועצת האו"ם לזכויות אדם
UN Watch התנגד למועמדותן של מדינות בעלות רקע עגום בזכויות אדם למועצת זכויות האדם של האו"ם.
החלטת האו"ם משנת 2006 שהורתה על ייסוד המוסד, קבעה כי בבחירת מדינות למועצה, המדינות החברות באו"ם "תיקחנה בחשבון את תרומת המועמדים לקידום והגנה על זכויות אדם".
במאי 2007, UN Watch וארגון Freedom House הגישו דו"ח משותף לגבי בחירות למועצת האו"ם לזכויות אדם אשר קבע כי אנגולה, בלארוס, מצרים וקטר אינן מתאימות לשבת בגוף העוסק בזכויות אדם כיוון שהן בעצמן מפירות זכויות.
הדו"ח טען כי ארבע המדינות "הן משטרים רודניים בעלי רקע שלילי בהצבעות האו"ם (בנושאי זכויות) ואינן מתאימות לתפקיד חברות מועצה".
הדו"ח הוסיף ותיאר את המועמדות סלובניה, דנמרק, איטליה והולנד כ"בעלות כישורים מתאימים" למועצה והגדיר את המועמדות בוליביה, הודו, אינדונזיה, מדגסקר, ניקרגואה, הפיליפינים ודרום אפריקה כ"מפוקפקות".
במאי 2008, UN Watch ו-Freedom House קראו לעצרת הכללית של האו"ם להצביע נגד המועמדות בחריין, גבון, פקיסטן, סרי לנקה וזמביה בשל רקע עגום בזכויות אדם.
לפי משמר זכויות האדם, למועמדותה של סרי לנקה היו מתנגדים נוספים: קואליציה של 20 ארגונים לא ממשלתיים מרחבי העולם ושלושה זוכי פרס נובל לשלום: נשיא ארצות הברית לשעבר ג'ימי קרטר, דזמונד טוטו הדרום-אפריקאי ואדולפו פרז אסקיבל הארגנטינאי.
במאי 2009, UN Watch ו-Freedom House הגישו שוב דו"ח משותף על הבחירות למועצת זכויות האדם של האו"ם.
הדו"ח תיאר את המועמדות סין, קובה וערב הסעודית כ"גרועות שבגרועות" במונחי זכויות אדם.
הדו"ח גם תיאר את המועמדות אזרבייג'ן, קמרון, ג'יבוטי ורוסיה כ"חסרות את הכישורים הנדרשים", ואת בנגלדש, ירדן, קניה, קירגיזסטן, ניגריה וסנגל כ"מפוקפקות".
UN Watch ו-Freedom House תיארו את פעילות המועצה בשלוש השנים הראשונות לפעילותה כדלה.
הם קבעו שמדינות מוסלמיות, בתמיכה קובנית, כתבו מחדש חלק מהחוקים לפיקוח על חופש הביטוי בדרך שמגבילה את הביטוי, וכן ש"ברית של משטרים בנסיגה" הצליחה לגרום למועצה לבטל את חוקרי זכויות האדם לאזורים בעייתיים כגון בלארוס, קובה, ליבריה, קונגו ודארפור.
בניגוד לכך, כתבו UN Watch ו-Freedom House, הצליחה הברית לגרום למועצה למנות חוקר אשר היה מעורב בכינונו של הפרס הבין-לאומי לזכויות האדם על שם מועמר קדאפי, פרס שנוי במחלוקת, לכבודו של מועמר קדאפי ואדם נוסף אשר מאמין כי פיגועי 11 בספטמבר הם עבודה פנימית (של אנשי ארצות הברית).
הלל נוייר אמר "החזון היה שהמועצה תהיה קולם של הקורבנות, אבל היא כעת במצב של משבר".
UN Watch הביע דאגה בשל דו"ח אשר קבע כי מדינות אסייתיות עלולות לסייע לבחירתה של איראן במאי 2010 כאחת מ-47 החברות של מועצת האו"ם לזכויות אדם.
UN Watch קיבלה קרדיט על הנהגת הקמפיין כנגד מתן מושב לסוריה במועצה.
ועידת האו"ם נגד גזענות (2009)
ב-19 באפריל 2009, יום לפני פתיחת ועידת דרבן השנייה, UN Watch וארגונים לא ממשלתיים אחרים אירחו את "ועדת הפסגה בז'נבה למען זכויות אדם, סובלנות ודמוקרטיה", כדי לעורר תשומת לב ציבורית לנושאי אפליה ועינויים על רקע גזעני.
בין הדוברים שהוזמנו לנאום נכללו ניצולים מרצח העם ברואנדה ומתנגדים לשעבר מאיראן, קובה ומיאנמר.
בנוסף אירח UN Watch "ועדה נגד גזענות, אפליה ורדיפות" בז'נבה.
הנואמים בוועידה האחרונה כללו את שר המשפטים הקנדי לשעבר ארוין קוטלר, הפילוסוף הצרפתי ברנאר-אנרי לוי ואת מיס קנדה ונשיאת ארגון "עצרו הוצאות להורג של ילדים" (Stop Child Executions) נזנין אפשין-ג'ם.
המכתב תיאר את תקיפתה הצבאית של ישראל בעזה כ"מעשה תוקפנות" תוך קביעת "פלישה והפצצה כללית של עזה כהענשה קולקטיבית של 1.5 מיליון תושבים בניגוד לחוק הבין-לאומי להומניטריות וזכויות אדם" והוסיף ש"חסימת העזרה ההומניטרית, הריסת תשתית אזרחית ומניעת גישה לדברים נחוצים כמו מזון ודלק נראים על פניו כפשעי מלחמה".
UN Watch קבע שמאחר וצ'ינקין כבר גיבשה והביעה את דעתה על הנושאים שצוות החקירה היה אמור לחקור, היא אינה עומדת בדרישה להיות בלתי משוחדת בנושא, דרישה אשר הכרחית לצוות חקירה שמטרתו למצוא ולקבוע את העובדות.
העצומה מצטטת דמויות סמכות מהמשפט הבין-לאומי כולל קביעה תקדימית משנת 2004 מהמשפט של סיירה לאון, שבה נקבע שהשופט ג'ופרי רוברטסון אינו כשיר לשפוט בשל מראית עין של הטיה.
השקפת הארגון לגבי הטיות אנטי-ישראליות ואנטישמיות באו"ם
UN Watch פעיל באו"ם במאבק כנגד מה שלהשקפתו מהווה אנטישמיות ודעות אנטי-ישראליות, ומה שהוא מכנה טיפול סלקטיבי ופוליטי בישראל בידי גופים רבים באו"ם.
הארגון תמך במטרתו המוצהרת של מזכ"ל האו"ם לשעבר קופי אנאן להפסיק את הטיפול הלא מאוזן בישראל.
נאום במועצת האו"ם לזכויות אדם במרץ 2007
ב-27 במרץ 2007 מנכ"ל UN Watch הלל נוייר נשא נאום ביקורתי וקשה במועצת האו"ם לזכויות אדם והצהיר שהמועצה בגדה בחלומם של מייסדיה והפכה ל"סיוט".
נוייר האשים את מועצת האו"ם לזכויות אדם בהתעלמות מהפרת זכויות אדם בכל רחבי העולם תוך בחירה לחוקק "החלטה אחרי החלטה כדי לגנות מדינה יחידה: ישראל".
נוייר הוסיף וטען כי דאגת האו"ם לזכויות האדם הפלסטיניות מטעה, וסיפק דוגמאות למצבים שבהם המועצה התעלמה ממעשי זוועה כלפי הפלסטינים "כיוון שלא ניתן היה להאשים את ישראל...
לעריצים אשר מפעילים את המועצה לא היה יכול להיות אכפת פחות מהפלסטינים, או מזכויות אדם.
הם שואפים ליצור דמוניזציה לדמוקרטיה הישראלית, לגרום לדה-לגיטימציה כלפי המדינה היהודית, להפוך את היהודים לשעיר לעזאזל".
נשיא מועצת האו"ם לזכויות אדם, לואיס אלפונסו דה אלבה ממקסיקו, הגיב באיום "למחוק מהפרוטוקול" את העדות, ואמר שהוא לא "יודה על הצהרה זו...
אני לא אסבול הצהרות דומות במועצה.
הדרך בה התייחסו לחברות במועצה, ולמעשה הדרך שבה התייחסו למועצה עצמה, כל זה בלתי קביל".
מועצת זכויות האדם של האו"ם הצהירה מאוחר יותר כי לא נמחקו מהפרוטוקול.
נאומו של נוייר קיבל שבחים במספר מאמרי מערכת ובמדורי דעות בעיתונים.
הWall Street Journal סבר כי גילוי הלב של נוייר הפריע ל"ערפולה" ול"הונאתה" של המועצה.
כותב אשר הביע דעה ב-The National Post הצהיר כי הנאום הפך "ללהיט ענק ביוטיוב".
מאמר מערכת בניו יורק סאן קרא לנאום "דקה דיפלומטית (נדירה) הראויה להיזכר" ופרסם את מלוא הערותיו של נוייר.
אלן גולד, פעיל זכויות אדם אוסטרלי, הביע את דעתו כי נאומו של נוייר היה "ארגון לא ממשלתי המציג ברורות את השקרנות והדעה הקדומה של גוף מפתח באו"ם".
UN Watch ותנועת YWCA העולמית וכן ברית ימק"א העולמית פרסמו הצהרה נגד ניצול מיני ופורנוגרפיית ילדים.
"כיום הרבה יותר מדי ילדים מנוצלים מינית או חווים התעללות והדבר גורם לנזקים ארוכי טווח, לכל החיים.
יותר מ-2 מיליון ילדים נוצלו בתעשיית המין אשר מגלגלת ביליוני דולרים רבים כל שנה.
1.2 מיליון ילדים נסחרים באופן סדרתי", נאמר בהצהרה.
מדליית החירות הנשיאותית של מרי רובינסון
ביולי 2009, נשיא ארצות הברית ברק אובמה העניק למרי רובינסון, נשיאת אירלנד לשעבר ונציבת זכויות האדם העליונה של האו"ם לשעבר את מדליית החירות הנשיאותית.
הענקת המדליה לרובינסון גררה תגובות מעורבות.
ג'ון בולטון, שגריר ארצות הברית באו"ם לשעבר הביע את הדעה שהיא לא הייתה צריכה לקבל את המדליה בשל התנגדותה "לביטחון או לאינטרסים הלאומיים של ארצות הברית".
יושבת ראש בית הנבחרים של ארצות הברית ננסי פלוסי, דין רובין המדורג שני במפלגה הדמוקרטית בקונגרס, ואיש הקונגרס הניו-יורקי מייקל מק'מהון, תמכו במתן הפרס לרובינסון.
55 אנשי קונגרס רפובליקנים חתמו על מכתב לנשיא ארצות הברית אובמה שבו ביקשו שלא להעניק את הפרס לרובינסון וציטטו את "עברה המוטה והמאכזב כנציבה העליונה של האו"ם לזכויות אדם".
איש הקונגרס הדמוקרטי אליוט אנגל מניו יורק קרא בנפרד להענקת המדליה לרובינסון "טעות".
רובינסון טענה שבהתנגדות להענקת המדליה, "אלמנטים מסוימים" של הקהילה היהודית העלו האשמות "חסרות בסיס לחלוטין".
במכתב תגובה גלוי לדבריה של רובינסון, דחה הלל נוייר מ-UN Watch את טענותיה וביקר את חלקה בוועידת דרבן הראשונה תוך הצהרה כי "מנהיגות פירושה לקחת אחריות.
אולי לא היית האשמה העיקרית בנסיגה של דרבן, אבל לעולם תהיי הסמל הבולט שלה".
מזכ"ל האו"ם לשעבר קופי אנאן אמר "אני מאוד מעריך את העבודה החשובה שמבצע ארגון UN Watch.
אני מאמין שאבולוציה עצמאית ומעודכנת של פעולות האו"ם יוכיחו את עצמן כמקור חיוני, כאשר אנו שואפים להתאים את הארגון לצרכיו של העולם המשתנה".
UNICOS היא שמה של קשת מערכות הפעלה דמויות יוניקס, אשר פותחו על ידי Cray למחשבי-על, והיורשת של מערכת ההפעלה Cray.
היא מספקת אשכול רשתות, ושכבת תאימות למערכות יוניקס נוספות.
UNICOS הוצגה לראשונה ב-1985 עם מערכת Cray-2 ובהמשך עברה התאמה למודלים אחרים של Cray.
ה-UNICOS המקורית התבססה על UNIX System V בגרסה 2 שלה, והתווספו לה תכונות רבות של BSD.
מאוחר יותר המערכת עברה הסבה לקרנל לינוקס והחל מ־Release 2.1 שלה היא נקראת בשם CLE (סביבת הלינוקס של קריי - Cray Linux Environment)
השם שניתן במקור ל-UNICOS היה CX-OS.
ה- היה מערכת אב-טיפוס שרצה על ה-Cray X-MP ב-1984 לפני ההסבה ל-Cray-2. מערכת זו באה להפגיון את יכולות יוניקס לפעול על מחשב על, לפני שחומרת Cray-2 הייתה זמינה.
חידוש מערכת ההפעלה היה כחלק ממהלך רחב במעבדות Cray, לחידוש התוכנה שלהם.
מהלך זה כלל כתיבה מחדש של מהדר הפורטרן שלהם מ-cft ל-cft77, בשפת פסקל והכנסת שיפורים נוספים בו.
אחד מהאתרים המריץ גרסה מוקדמת מאוד של UNICOS הוא אתר מעבדות בל.
הכלי מיועד בעיקר ללינוקס על הפצותיו השונות, ואף מציג תפריט הכולל הפצות לינוקס רבות, מהן יכולים המשתמשים לבחור את ההפצה שתועבר לכונן הנשלף.
לאחר מכן, ניתן יהיה להשתמש בהפצה במצב חי שבו לאחר כל שימוש בהפצה, המידע שנוצר נמחק בעת יציאה ממנה.
חרף זאת, ניתן גם להשתמש בקובץ ISO עבור התוכנה.
תוכנה זו זמינה עבור חלונות, מקינטוש ולינוקס (ללינוקס באמצעות חבילות להפצות ספציפיות, אך בה בעת גם בתור קובצי הרצה-מטיפוס bin).
UPnRIDE הוא כיסא גלגלים ביוני המאפשר ניידות מלאה במצב עמידה למשותקים מהצוואר ומטה ולמוגבלי תנועה.
המערכת מאוזנת באופן אוטומטי על בסיס טכנולוגיית ג'יירו ומאפשרת מעבר מישיבה לעמידה ותנועה חופשית בתנאי שטח.
המוצר קיים בדגם אחד (UPnRIDE 1.1) שקיבל את אישור הFDA בשנת 2019.
את החברה והרעיון יזם בשנת 2014 ד"ר עמית גופר שעבר תאונת דרכים קשה בשנת 1998 וכתוצאה ממנה נשאר משותק בארבע גפיו.
לאחר שרופאיו אמרו לו "לעולם לא תלך שוב" החל ד"ר גופר לתכנן פתרונות יצירתיים ומאז הוא עוסק בשיפור חייהם של אנשים במצבו.
לפני הקמת UPnRIDE, בשנת 2011, יצר גופר את מערכת ReWalk שהיא השלד החיצוני המכני הראשון שפותח בארצות הברית.
למערכת, ישנם מאות משתמשים ביניהם נכים יוצאי צבא ארצות הברית ונכי צה"ל.
עמידה אנכית - המערכת מאפשרת עמידה אנכית של המשתמש שהיא צורך רפואי חיוני, מאזנת את ההשפעה של ישיבה ממושכת ומאפשרת פעילויות פונקציונליות שונות.
איזון אוטומטי - מבטיח נסיעה בטוחה באופן עצמאי בעליות, ירידות, על משטחים משופעים, בעמידה ובישיבה.
בגובה העיניים - אחת הסיבות המרכזיות לפיתוח המוצר, הוא האפשרות לספק למשתמש מבט בגובה העיניים באינטראקציות חברתיות, שיפור הכבוד, ההכלה החברתית והערכה העצמית של המשתמשים.
uMkhonto weSizwe (מילולית מזולו: "חנית האומה"), המכונה גם MK או מפלגת MK, היא מפלגה שמאלנית פופוליסטית דרום אפריקנית, שנוסדה בדצמבר 2023. המפלגה קרויה על שם הזרוע הצבאית למחצה של מפלגת הקונגרס הלאומי האפריקאי ונקראה גם היא uMkhonto we Sizwe, שפעלה בתקופת משטר האפרטהייד בדרום אפריקה.
עם זאת, ה-ANC איימה בתביעה משפטית על השימוש בשם זה, וההתאגדות ספגה ביקורת מצד יוצאי ה-MK המקורית.
המפלגה זכתה לפופולריות בדצמבר 2023, כאשר נשיא דרום אפריקה לשעבר ג'ייקוב זומה הודיע כי אף שיישאר חבר מפלגת ה-ANC כל חייו, הוא לא יתמודד מטעם המפלגה בבחירות הכלליות בדרום אפריקה ב-2024, ובמקום זאת יתמודד בראשות MK.
הוא הצהיר כי "אינו יכול ואינו מעוניין" לקחת חלק בקמפיין הבחירות של ה-ANC תחת הנהגתו של סיריל רמפוסה, שהחליף את זומה בתפקיד, וכי אם יעשה זאת זו תהיה "בגידה".
המפלגה תוארה כפופוליסטית, לאומנית זולו, ו"אנטי זרים".
בתחנת קול אמריקה הגדירו אותה "מפלגת שמאל רדיקלית", ואילו בשידורי אל-ג'זירה התייחסו אליה כסוציאליסטית.
המפלגה מקדמת מדיניות שמרנית חברתית כולל קריאה לביטול החקיקה המאפשרת נישואים חד מיניים, ותמיכה בהפקעת קרקעות ללא פיצוי.
מאז הקמת המפלגה, כל סקרי דעת קהל הראו שהיא זוכה לתמיכה חזקה בקוואזולו-נטאל, וצפו כי היא תצמצם משמעותית את שיעורי התמיכה ב-ANC בפרובינציה.
המפלגה זכתה לאחוזי תמיכה משמעותיים גם בפרובינציה הצפון-מערבית מפומלנגה.
בינואר 2024, הודיע אנדילה מנטיטמה , מנהיג מפלגת Black First Land First על הצטרפות ל-MK במסגרת הסכם ריצה משותפת.
בפברואר 2024 התמודדה המפלגה לראשונה בבחירות-המשנה באבקולוסי בקוואזולו-נטאל והגיעה למקום השלישי עם 19% מהקולות.
גם בבחירות המשנה שהתקיימו באותו חודש באופונגולו הגיעה המפלגה למקום השלישי, עם 28% מהקולות.
ב-28 בפברואר 2024, המפלגה התמודדה הראשונה שלה מחוץ לקוואזולו-נטאל, בבחירות משנה באחת הרשויות המקומיות במפומלנגה, ושם סיימה במקום השני עם 28% מקולות הבוחרים.
המפלגה התמודדה לראשונה בבחירות כלליות ביוני 2024 כשבראש הרשימה הוצב ג'ייקוב זומה.
טרם הבחירות ניסתה ה-ANC לפסול את מועמדותו של זומה בטענה כי עונש המאסר שהוטל עליו בעבר מונע ממנו להתמודד אך בית המשפט דחה טענה זו.
בבחירות זכתה MK ב-58 מושבים מתוך 400 המושבים בפרלמנט, והביאה לכך שלראשונה מאז תום שלטון האפרטהייד איבדה ה-ANC את הרוב המוחלט שהיה לה בפרלמנט.
UR-100, SS-11 mod.1 Sego לפי קוד דיווח נאט"ו היה טיל בליסטי לטווח בינוני מתוצרת ברית המועצות .
הטיל נכנס לשירות בשנת 1967 והיה הטיל הנפוץ ביותר בשנות ה-70 של המאה ה-20. הוא יצא משירות בהדרגה תוך החלפתו בטיל אחר.
הטיל פותח בהובלת ולדימיר צ'לומיי במשרד משינוסטרויניה בעיר ראוטוב שב מחוז מוסקבה.
לאחר סיום הפיתוח הטיל היה מיוצר במפעל של מרכז חרוניצ'ב למחקר מדעי וייצור בתחום החלל ובעיר אומסק.
בין מטרות הפיתוח היה לבנות טיל תוך קיצור זמן הנדרש לשיגור.
לצורך כך פותחה שיטה שאיפשרה להיות לטיל מוכן להפעלה לאחר התדלוק במשך כול חיי הטיל.
כתוצאה מכך היה ניתן לבצע שיגור כ-3 דקות לאחר החלטה.
ניסויי הטיל החלו בשנת 1965 ובשנת 1967 החל שירות מבצעי.
בסך הכול נבנו כ-990 יחידות כאשר בתקופת שיא היו בשירות 950 יחידות.
על בסיס הטיל פותח משגר מדגם "פרוטון".
בשנת 1971 פותח דגם UR-100K בעל אמינות גבוהה יותר ודיוק משופר.
טילים אחרונים מדגם זה יצאו משירות בשנת 1991.
USB (ראשי תיבות של Universal Serial Bus; בעברית: אפיק טורי אוניברסלי) הוא תקן לחיבור בין מחשבים להתקני ציוד היקפי.
תקן ה-USB היווה חידוש חשוב בכך שהוא יצר חלופה של חיבור תקני אחד לטובת חיבור התקנים שונים למחשבים אישיים (אזניות, מדפסת, מקלדת, עכבר וכדומה), במקום ריבוי החיבורים שהתקיימו קודם לכן.
כיום זהו התקן הפופולרי ביותר לחיבור חומרה למחשבים אישיים.
ה-USB הושק ב-1996, פרי פיתוח של שיתוף פעולה בין מספר חברות, בהן אינטל, IBM ומיקרוסופט.
הגרסה הראשונה אפשרה העברת מידע במהירות של עד 12 מגהביט לשנייה.
עם התפתחות הטכנולוגיה מיגבלת מספר ההתקנים הניתנים לחיבור הפכה לבעיה קשה, כמו גם האיטיות של החיבורים, מה שהביא לשיפורם ההדרגתי.
כבל USB מכיל ארבעה גידים: שניים מהם משמשים לצורך העברת נתונים ושניים מהם מספקים מתח חשמלי נמוך של 5 וולט.
מתח חשמלי זה משמש לשם הפעלת התקנים בעלי צריכת חשמל נמוכה, כגון: מקלדת, עכבר, מצלמת אינטרנט ולטעינת מכשירים.
התקני USB יכולים לצרוך זרם עד לסך של 500 מיליאמפר מממשק ה-USB אליו הם מחוברים.
אם סך הזרם הנצרך הוא פחות מ-50 מיליאמפר, ממשק ה-USB לא יופעל.
ממשק ה-USB נוצר כדי לספק יציאה תקנית מהירה ואמינה לחיבור מגוון רחב של התקנים.
הצורך בממשק עלה בשל הבעייתיות של היציאות הטוריות והמקביליות הישנות (COM, LPT) אשר מוגבלות במספר ההתקנים שניתן לחבר אליהן, והן איטיות וקשות להתקנה.
לעומת יציאות אלה, מאפשר ממשק ה-USB חיבור מספר רב של התקנים למחשב (עד 127), תוך ניהול משאבים שהוא אוטומטי.
הממשק תומך בהעברת נתונים במהירות של עד 12 מגהביט לשנייה בגרסת 1.1 USB, עד 480 מגהביט לשנייה בגרסת USB 2.0, ועד 4.8 ג'יגהביט לשנייה בגרסת USB 3.0. כמו כן, הממשק מאפשר לחבר ולנתק התקנים ללא צורך באתחול המחשב.
ב-1996 יצאו לשוק המחשבים הראשונים בהם שולבה יציאת USB.
ב-1998 הוציאה חברת אפל את מחשב iMac בו שולבו יציאות אלו במקום היציאה הטורית ובכך ניתנה דחיפה לשימוש ופיתוח התקנים לחיבור ה-USB.
ממשק זה איפשר העברת מידע במהירות של עד 1.5 מגהביט לשנייה (ברוחב סרט נמוך / מהירות נמוכה) ועד 12 מגהביט לשנייה (במהירות מלאה).